**Masu ni Veinanumi**: Kemuni na veiwakeni lomani, eda kila vinaka tu, ni yaco tu nai valavala kaukauwa ena noda dui vuvale, ena noda vanua. Sa na yaga me da yalataka ni da na vorata na i valavala kaukauwa oqo ka sereki ira era vesuki ka curuma tu na veivakalolomataki ni veivakatotogani oqo.

Meda masulaki ira.

* O ira na gone era sotava ka curuma na mosi ni veivakalolovirataki kei na sega ni veiciqomi mai vei ira era dodonu me maroroi ira ka qaravi ira.

**TURAGA NI TAQOMAKI IRA**

* Ni nanumi ira na i tubutubu era curuma na dredre kei na mosimosi ni nodra sega ni qarava vinaka na nodra i tavi vakaitubutubu.

**TURAGA NI SOLIA VEI IRA NA YALOMATUA KEI NA VEIVAKABULAI**

* O ira na marama ka ra vakalolomataki ena i valavala kaukauwa mai vei ira na nodra Daulomani.

**TURAGA NI TOKONI IRA KA VAKAUKAUWATAKI IRA**

* O ira na turaga era dau vakasaurarataki ira na nodra i tokani vakamareqeti

**TURAGA NI VUKEI IRA ME RA VEIVUTUNI KA ME RA VEISAU SE ME BASIKA NA VEISAU ENA NODRA BULA.**

* O ira kece era sota kaya na veivakararawataki ena nodra dui veivuvale

**TURAGA NI LOMANI IRA, VAKACEGUI IRA KA VAKABULAI IRA**

* O ira kece na tamata lotu vakarisito, kei ira era tamata i valavala vinaka ka dau caka vinaka.

**TURAGA NI DOLAVA VEI IRA NA YALO LOLOMA ME RA LOMANI IRA ERA VAKALEQAI ENA I VALAVALA KAUKAUWA MAI VALE.**

* Ni rogoci keimami oqo ni keimami tagutuva ka vakacavutaka na galu ena i valavala kaukauwa ena veivuvale.

**TURAGA SOLIA MAI VEI KEIMAMI NA DOUDOU ME KEIMAMI VAKASEGA KI NA I VALAVALA KAUKAUWA. KA ME YACO NA VAKACEGU KEI NA BULA SAUTU ENA VEIVUVALE KEI NA VURAVURA. EMENI.**

**Masu ni Veivakalougatataki kei na Veitalaci.**

Me veivakalougatataki na Turaga ko Jisu ena nomuni lomani ira era curuma tu na veivakararawataki, mo ni tu vata kei ira ka wasea vata na Nona kaukauwa. Me vakalougatataki iko na Yalo Tabu ka solia vei iko na yalo dau masu, na nona kaukauwa kei nai cegu ni vakacegu. Ka me tatara yani ki vuravura ka yaco kina na veisau.

Na kalolugata ni Kalou Tabu e duabau ka tiko vakalewe tolu; na Vuku tawa mudu; Vosa bula kei na Yalo sa dina. Me tiko vata kei keda. Me lako vata kei kemuni ka tiko vata kei kemuni ka tawa mudu.

 **Emeni.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Management Committee***

The Revd Sereima Lomaloma, Chairperson; Kelera N Cokanasiga, Tania Ah Kee, Matilda Simmons, The Revd Susan Halapua, Marama Tuisawau